Brasilia

Brasilia (en portugués: Brasília) é a capital federal do Brasil e sede do goberno do Distrito Federal. Foi planeada polos arquitectos brasileiros Oscar Niemeyer e Lúcio Costa. O trazado de rúas na parte planeada (chamada plano piloto) obedece a un plano ríxido trazado polos dous arquitectos.
Foi inaugurada o 21 de abril de 1960 polo presidente brasileiro Juscelino Kubitschek de Oliveira. Está situada na Rexión Centro-Oeste, case no centro xeográfico do Brasil. É un exemplo de Distrito Federal, ou sexa, unha cidade escollida para ser capital dun país organizado baixo a forma de federación como é o Brasil. Así, non se subordina ao veciño estado de Goiás, non está dividido en municipios, e tampouco é capital de ningunha outra unidade da federación (estado) brasileira. O seu administrador non recibe o título de prefecto, pero si o de governador (gobernador).

A principal función de Brasilia é administrativa, pero axudou a poboar o interior brasileiro. Dela parten estradas como a Belém-Brasilia (cara ao norte) e Brasilia-Acre (cara á fronteira co Perú e Bolivia). Está a 920 km da cidade do Río de Xaneiro e a 1.015 km de São Paulo.

 Demografía 
A cidade creceu máis do planeado polos seus creadores. Polo seu proxecto, debía ter 500 mil habitantes como máximo. Malia isto, en 2013 a cidade xa contaba con case tres millóns de habitantes. A poboación máis pobre (no principio, os traballadores que a construían; despois outros inmigrantes de varias rexións do Brasil) foi morar en Cidades-Satélite. Algúns exemplos destas cidades son Taguatinga, Guará, Gama e Ceilândia.

O Índice de Desenvolvemento Humano na cidade é de 0'936, alcanzando o nivel dun país desenvolvido, e a taxa de analfabetismo do 4'35% aproximadamente.

 Cultura 
Os principais museos da cidade están situados no Eixo monumental, entre eles o Museo Nacional da República.

 Educación 

 Universidades 

 Universidade de Brasilia (Universidade de Brasília — UnB)
 Universidade Católica de Brasilia (Universidade Católica de Brasília — UCB)
 Instituto Científico de Ensinanza Superior e Enquisa (Instituto Científico de Ensino Superior e Pesquisa - UNICESP)
 Centro Universitario de Brasilia (Centro Universitário de Brasília — UniCEUB)
 Centro Universitario do Distrito Federal (Centro Universitário do Distrito Federal — UniDF)
 Centro Universitario Euroamericano (Centro Universitário Euroamericano — UNIEURO)
 Instituto de Educación Superior de Brasilia (Instituto de Educação Superior de Brasília — IESB)
 Unión Pioneira de Integración Social (União Pioneira da Integração Social — UPIS)
 Universidade Paulista (Universidade Paulista — UniP)
Galería de imaxes

Notas

 Véxase tamén 

 Ligazóns externas 
 Páxina do Goberno de Brasília .
 Universidade de Brasília.

Categoría:Brasilia